ഇന്ത്യൻ ഓഹരി വിപണിയിൽ റെക്കോർഡ് നേട്ടം . സെൻസെക്സ് 26,000 പോയന്റ് കടന്നു . ചരിത്രത്തിൽ ആദ്യമായിട്ടാണ് സെൻസെക്സ് ഇത്രയും ഉയരത്തിൽ എത്തുന്നത് . പാർലമെന്റിന്റെ ബജറ്റ് സമ്മേളനം തുടങ്ങാനിരിക്കെയാണ് വിപണിയിലെ മുന്നേറ്റം . നിഫ്റ്റിയിലും വൻ മുന്നേറ്റമാണ് കാണുന്നത് . 7 , 765 പോയന്റ് വരെ നിഫ്റ്റി ഉയർന്നു . എന്നാൽ ബാങ്കിങ് , ഓയിൽ ആൻഡ് ഗ്യാസ് മേഖലകളിൽ ഈ മുന്നേറ്റം പ്രകടമല്ല . വരുന്ന ആഴ്ചയിൽ റെയിൽവേ ബജറ്റും കേന്ദ്ര ബജറ്റും അവതരിപ്പിക്കപ്പെട്ടും . നരേന്ദ്ര മോദി സർക്കാരിന്റെ ആദ്യ ബജറ്റിൽ വിപണി പ്രതീക്ഷയർപ്പിക്കുന്നു എന്നാണ് വിപണിയിലെ മുന്നേറ്റം നൽകുന്ന സൂചന . തിരഞ്ഞെടുപ്പിൽ നരേന്ദ്ര മോദി നേതൃത്വം നൽകുന്ന എൻഡിഎക്ക് വൻ ഭൂരിപക്ഷം കിട്ടിപ്പോൾ മുതൽ ഇന്ത്യൻ ഓഹരി വിപണി കുതിപ്പിന്റെ സൂചനകൾ പ്രകടമാക്കിയിരുന്നു . ഐടി , ഊർജ്ജം , വാഹനം തുടങ്ങിയ മേഖലകളിലാണ് വൻ കുതിപ്പ് പ്രകടമാകുന്നത് . ഇൻഫോസിസ് , ടാറ്റ പവർ , ടിസിഎസ് , ഡോ റെഡ്ഡീസ് , ഭാരതി എയർടെൽ തുടങ്ങിയവ നല്ല മുന്നേറ്റമുണ്ടാക്കി . എന്നാൽ എണ്ണ , പ്രകൃതിവാതക മേഖലകളിലെ പൊതുമേഖല കമ്പനികളായ ഒഎൻജിസിയും ഗെയ്ലും നഷ്ടത്തിലാണ് . റിയൻസ് ഇന്ത്യ ലിമിറ്റഡും സ്വകാര്യ ബാങ്ക് ആയ എച്ച്ഡിഎഫ്സിയും നഷ്ടത്തിൽ തന്നെയാണ് തുടരുന്നത് .